02/10/2017 | Administración LocalMunicipal
Teo
Modificación de ordenanza reguladora de prezo público polo servizo de piscinas de titularidade municipal

EDICTO Téndose aprobado provisionalmente polo Pleno da Corporación en sesión de data 26/07/2017 a 3ª modificación da Ordenanza Reguladora do Prezo Público por servizo de piscinas de titularidade municipal, acordo que foi publicado no Boletín Oficial da Provincia nº144 de data 01/08/2017, e, unha vez transcorrido o prazo de 30 días a que fai referencia o artigo 49 da Lei 7/1985, de 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: 3ª Modificación da Ordenanza reguladora do prezo público por servizo de piscinas de titularidade municipal do concello de Teo A experiencia destes últimos anos na aplicación da Ordenanza reguladora do prezo público para a utilización das piscinas de titularidade municipal no concello de Teo e das súas instalacións deportivas anexas, permitiu determinar aspectos que cómpre corrixir para unha utilización máis eficaz das instalacións, especialmente aqueles relacionados cunha ocupación masiva das instalación que non permiten garantir que as persoas empadroadas en Teo poidan facer uso delas durante os meses de verán. Consecuentemente, propóñense as seguintes modificacións do texto vixente (BOP, 13 de abril de 2016): Artigo 4. Apartado A.2. Modificar o encabezamento deste apartado que quedaría redactado do seguinte xeito: “Abonados de verán empadroados no concello de Teo (con dereito a entrada e a recibir cursos en xullo e agosto).” Artigo 4. Apartado A.3. Modificar o apartado que di: “Para obter o carné de abonado das piscinas municipais descubertas deberán entregarse, nas oficinas administrativas da piscina municipal cuberta da Ramallosa, os datos identificativos da persoa e os da situación familiar ou dos Servizos Sociais, se fosen precisos”, que quedará redactado do seguinte xeito: “Para obter o carné de abonado das piscinas municipais descubertas deberán entregarse, nas oficinas administrativas da piscina municipal cuberta da Ramallosa, os datos identificativos da persoa, certificado de empadroamento, e os datos da situación familiar ou dos Servizos Sociais, se fosen precisos.” Artigo 4. Apartado B.4. Servizos Incorporar un novo parágrafo ao final do apartado que quedará redactado do seguinte xeito: “Para o servizo de Natación escolar (sesión semanal 6 euros) requirirase xustificante de matrícula nun centro escolar do concello de Teo (CRA, CEIP ou IES).” Artigo 6º. Normas de xestión Modificar o primeiro parágrafo que quedará redactado do seguinte xeito: “As solicitudes para a expedición dos abonos de utilización das piscinas e para a inscrición nos cursos e actividades deportivas a realizar nas súas instalacións, así como as peticións de baixa, presentaranse nas oficinas administrativas da piscina municipal cuberta da Ramallosa, a excepción dos cursos de natación escolar que se tramitarán administrativamente nas oficinas municipais de deportes.” Disposicion Adicional Modificar o texto de toda a ordenanza adaptando a redacción a unha linguaxe inclusiva e non sexista Teo, 13 de xullo de 2017 Asdo.: Rafael C. Sisto Edreira ANEXO Texto consolidado da 3ª Modificación da Ordenanza reguladora do prezo público por servizo de piscinas de titularidade municipal do concello de Teo ORDENANZA REGULADORA DO PREZO PÚBLICO POLA UTILIZACIÓN DAS PISCINAS DE TITULARIDADE MUNICIPAL. Artigo 1.-Réxime Xurídico De conformidade co disposto no artigo 41 do Real Decreto Lexislativo 2/2004, de 5 de marzo, o Concello de Teo establece o prezo público por utilización das piscinas de titularidade municipal, que se regulará pola presente Ordenanza, e no seu defecto, polo disposto no Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, e o Regulamento Xeral de Recadación. Artigo 2.º. Concepto. Servizos incluídos 1.- O prezo público regulado nesta ordenanza constitúe unha prestación patrimonial de carácter público que satisfarán as persoas usuarias que voluntariamente soliciten a utilización das piscinas municipais que de seguido se detallan: 1.1.-Piscina municipal descuberta da Insua-Luou.1.2.- Piscina municipal descuberta dos Tilos.1.3.-Piscina municipal cuberta de A Ramallosa (con todas as instalacións que incorpora). Artigo 3.º Obrigados ao pago. Estarán obrigadas ao pago do prezo público regulado nesta Ordenanza aquelas persoas que se beneficien dos servizos e actividades polos que o mesmo se esixe. Artigo 4.º. Tarifas. O importe do prezo público pola utilización das piscinas municipais, cinguirase ás seguintes tarifas: A).- Utilización piscinas descubertas: A.1.- Persoas non abonadas: cada entrada, por día e persoa: 2,5 € (2,07€ sen IVE) A.2.- Persoas abonadas de verán empadroadas no concello de Teo (con dereito a entrada e a recibir cursos en xullo e agosto). · Cota única por abono de verán xove (12-24 anos): 14€ (11,57€ sen IVE). Nesta modalidade, as persoas titulares deberá acudir acompañado por un dos seus pais o primeiro día, que cumprimentará unha autorización responsable. · Cota única por abono de verán adulto (25-64 anos): 17€ (14,17€ sen IVE) · Cota única por abono de verán familiar: 27€ (22,31€ sen IVE) NOTA: Considérase como unidade familiar a formada pola parella ou polos proxenitores e os fillos e fillas menores de 18 anos. No abono de verán familiar poderán integrarse os fillos e fillas comprendidos entre os 18 e 25 anos, que convivan no domicilio familiar e se atopen realizando estudos oficiais ou en situación de paro, mediante unha cota de 8€ (6,61€ sen IVE) que se sumará ao custe do abono familiar A.3. Están exentos de pagamento: -As persoas que posúan abono da piscina municipal cuberta de Teo en calquera das súas modalidades. -As familias que presenten a tarxeta do paro de todos os seus membros. -Os maiores de 65 anos (a 1 de xuño de cada tempada), presentando o DNI. -Os menores de 5 anos (a 1 de xuño de cada tempada), presentando o libro de familia - Aquelas persoas que teñan a condición de pensionistas ou aquelas cuns ingresos familiares que non superen 1,5 veces o IPREM. Neste suposto, xustificarán a súa condición diante do departamento de Servizos Sociais do Concello de Teo, que emitirá un informe. Para obter o carné de abonado/a das piscinas municipais descubertas deberán entregarse, nas oficinas administrativas da piscina municipal cuberta da Ramallosa, os datos identificativos da persoa, certificado de empadroamento, e os datos da situación familiar ou dos Servizos Sociais, se fosen precisos As persoas abonadas de verán poderán acceder ás instalacións da piscina cuberta da Ramallosa (só a zona de piscina), os días que, estando en período de funcionamento as piscinas descubertas, estas non se poidan utilizar por inclemencias meteorolóxicas. Esta incidencia será indicada mediante aviso na entrada das instalacións descubertas. B).- Utilización piscina cuberta climatizada e dos servizos complementarios (ximnasio, sauna e vestiarios). B.1. Persoas non abonadas: · Entrada libre diaria adulto (25-65 anos) para piscina e servizos complementarios (ximnasio, sauna e vestiarios) sen límite de tempo: 5€ (4,13€ sen IVE) · Entrada libre diaria xove (menor de 25 anos), terceira idade (maior de 65 anos) e colectivos desfavorecidos para piscina e servizos complementarios (ximnasio, sauna e vestiarios) sen límite de tempo: 4€ (3,31€ sen IVE) B.2. Persoas abonadas · Cota de matrícula (pago único mentres se manteña o abono): 20€ · Cota mensual por abono adulto (26-64 anos): 25€ (20,66€ sen IVE) · Cota mensual por abono familiar (parella ou proxenitores e fillos e fillas menores de 18 anos.): 34€ (28,10€ sen IVE) No abono familiar poderán integrarse os fillos e fillas con idades comprendidas entre 18 e 25 anos, que convivan no domicilio familiar e se atopen realizando estudos oficiais ou en situación de paro, mediante o pago dunha cota de 8€ (6,61€ sen IVE) que se sumará ao custe mensual do abono familiar. · Cota mensual por abono de tarifa reducida: xove (12-25 anos), 3ª idade (maiores de 65 anos) e colectivos desfavorecidos: 22€ (18,18€ sen IVE). A condición de pertenza a un colectivo desfavorecido xustificarase coa presentación dun informe personalizado que se solicitará no departamento de Servizos Sociais do concello, acompañado dun certificado de empadroamento no concello de Teo. A condición de parado/a de longa duración será causa obxectiva de inclusión no colectivo de desfavorecidos Se a persoa abonada é menor de idade, o titular deberá acudir acompañado por un dos seus pais o primeiro día, que cumprimentará unha autorización responsable. · Cota mensual por abono de tarifa superreducida (que só permite o acceso ás instalacións en xornada de mañá, ata as 3 da tarde): 12€ (9,92 sen IVE) A esta modalidade só poderán acollerse as persoas que se atopen en paro. No momento da inscrición deberán entregar un certificado de estar empadroado/a no concello de Teo e presentar a tarxeta de demandante de emprego, documentación que deberá reiterarse no momento de renovación cada tres meses. · Cota de mantemento do abono: 10€ (8,26€ sen IVE). Poderase recorrer a esta modalidade un máximo de dous meses ao ano, debendo comunicarse por escrito nas oficinas administrativas da piscina cuberta da Ramallosa cun mínimo de dez días de antelación. Durante este período, os abonados/as non terán dereito de acceso á piscina e as instalacións anexas. · Con carácter excepcional, e sempre por causas debidamente xustificadas mediante informe do departamento de Servizos Sociais do concello de Teo, poderase permitir o acceso ás instalacións sen custo para persoas empadroadas con discapacidade (e acompañantes se o necesitan), sempre que este uso teña finalidade terapéutica, ou noutras situacións especiais que poidan presentarse de carácter excepcional, ata un límite de 50 abonos activos ao mesmo tempo. B.3. Cursos CUSTE MENSUAL POR SESIÓN SEMANAL (IVE engadido) NOTA: Os prezos reflectidos nesta táboa (agás o de actividades con tarifa plana), representan o custe mensual por unha sesión semanal. No caso de realizar varias sesións semanais (agás as actividades con tarifa plana), o custe mensual calcularase multiplicando o prezo de sesión semanal polo número de sesións contratadas. B.4. Servizos Para obter o carné de abonado/a da piscina municipal cuberta deberá entregarse, nas oficinas das propias instalación da piscina, os datos identificativos da persoa e os da situación familiar ou dos Servizos Sociais, se fosen precisos. Para a integración de xoves entre 18 e 25 anos no abono familiar requirirase certificado de empadroamento dos pais e fillos/as e xustificante de matrícula en centros oficiais de ensino ou de atoparse en situación de paro. Estas xustificacións deberán renovarse anualmente. O dereito aos cursos obterase entregando os correspondentes impresos nas propias instalación da piscina municipal cuberta e o xustificante de pago nas entidades bancarias colaboradoras. Para o servizo de Natación escolar (sesión semanal 6 euros) requirirase xustificante de matrícula nun centro escolar do concello de Teo (CRA, CEIP ou IES). Artigo 5.º Cobro O prezo público devengarase cando se solicite a expedición do carné de usuario/a ou da entrada solta. Cando se utilicen as instalacións enumeradas no artigo 2 sen a previa autorización do órgano competente da administración municipal, o prezo público devengarase cando se inicie a efectiva utilización. Os pagos en efectivo deben realizarse antes do día 1 do mes, agás os cursos que deberán estar pagados antes do día 25 do mes anterior (co obxecto de poder ofertar as prazas libres aos usuarios/as en lista de agarda). Os impagos das cotas suporán a baixa automática dende o primeiro día ou un recargo do 20% no caso de abonarse antes do día 10. A partir dese día será necesario pagar a matrícula para volver darse de alta. As excedencias deben abonarse mediante domiciliación bancaria ou ben en efectivo no momento da súa solicitude”. Os recibos devoltos polas entidades bancarias orixinarán un recargo de 3€. Para as persoas non abonadas, o pago dos cursos de inverno (setembro a xuño) será trimestral, agás setembro, que se pagará en efectivo. No caso de renuncia ao curso antes do seu comezo ou nos primeiros quince días do mesmo, devolverase o 50% da tarifa trimestral. Calquera renuncia posterior non dará lugar a devolución. As persoas abonadas que se dean de alta a partir do día 15 do mes, pagarán só a metade da tarifa dese mes. Artigo 6.º Normas de xestión. - As solicitudes para a expedición dos abonos de utilización das piscinas e para a inscrición nos cursos e actividades deportivas a realizar nas súas instalacións, así como as peticións de baixa, presentaranse nas oficinas administrativas da piscina municipal cuberta da Ramallosa, a excepción dos cursos de natación escolar que se tramitarán administrativamente nas oficinas municipais de deportes. - A empresa concesionaria do servizo das piscinas municipais de Teo será a responsable da xestión de tramitación dos abonos de utilización das piscinas e da inscrición en cursos e actividades deportivas que se realicen nesas instalacións. - As entradas soltas poderán adquirirse nos postos de control das propias piscinas. O usuario/a recibirá un resgardo da súa entrada na que aparecerá o prezo e a data de uso. -A efectos da contabilidade municipal, a empresa concesionaria deberá presentar no rexistro xeral do concello, mensualmente, a conta recadatoria do prezo público correspondente ao mes anterior, desglosando os ingresos percibidos en función do tipo de abono ou entrada. Disposición derogatoria. Queda automaticamente derrogada a Ordenanza fiscal reguladora da taxa pola utilización das piscinas municipais vixente dende data 28/07/2009. Disposición Derradeira A presente Ordenanza Fiscal entrará en vigor a partir do día seguinte ao da súa publicación no Boletín Oficial da Provincia. Teo, 26 de setembro de 2017 O alcalde Rafael C. Sisto Edreira